TRIYANA
Mudjer,29 anos,Mai di Dénis xavier,Poetisa amateur i kantora (Alguns ta skrebi pa lembra i ami nta skrebi pa skesi)
viernes, 21 de septiembre de 2012
PENSAMENTUS: TI UNDI KI NU TA PARA????
viernes, 17 de agosto de 2012
PENSAMENTU : AUTO TERAPIA
Horas ki nu da konta na meiu di konfuzon/tumultu, nu ta sta ku ansiedadi ( ku un lista grandi di kuzas sen fazi ) Rezultadu? Ansiedadi, aflison na petu ki kata dexanu para.
Nu kre ser mas rapidu, produtivu, mas felis, mas joven, mas konektadu, NU KRE SER MAS SEMPRI.
Na verdadi katen nada di mal na tenta ser perfeitu, mutu menus kre ser midjor. Vontadi ta bira problema horas ki nu bira vitima di nos presa e ansiedadi ta bira un problema na nos vida.
Nsta nganadu? Parsen ma nau. Tudu bira FAST.
Tudu kel ke novu ta bira obsoletu na kiston di mes, storia atraves di storia, upgrades tudu dia, é txeu novidadi ki mimoria kata konsigui lembra nen di nos numeru di telemovel pah.
Nu ta pasa vida ta korri, ta kalkula, ta soma.
Ta tenta skesi ki na fundu vida é un grandi CLICHE e kuzas ki rialmenti ta fazi diferensa é simplis
Nka kre leba des vida un lembransa ki ta inklui rostu feiu (kela pami é fomi), nka kre falta aniversarius, inkontru ku amigus, skesi un abrasu,nkre leba di lembransa tudu kuza simplis kin ta konsidera grandi:Amores, Ri, Bejus, Abrasus, Alegria, Realizason, Palavras, Poemas / Historias, Tigre.Pa disfruta di vida kata izisti presa
Na ta skrebi pelu menus djan poupa 10 anu di terapia, mesmu kin diskorda ku alguns otus kuzas ki dja skrebeba/skrebi ou sta pa skrebi.
sim, pamodi si antis nsta skrebeba man ka gosta di kalma, pamodi ki gosi nsta skrebi pa kuzas ten ki bai lepete lepete? Sera kin ka sabi kuze kin kre?
Na verdadi nunka nu sabi kuze ki nu kre, por issu nu ta tenta leba vida sima nu podi, hoji ta kori moda tigre, manhan ta gatinha moda tartaruga.
Ki mas ta importa é pa nu vive kada instanti di vida ku tudu intensidadi ki nu podi.
PENSAMENTU : NKA GOSTA DI KALMA
Bu kre kalma, Pidi un kopu di agu, un xá di kamumila, un ramedi.
Ami é totalmenti kontrariu.
Nkata konsigui spera pa fixon sta prontu, ami nten ki panhal na ferbura. Inda mas spera pa kuzas kontisi. Ami nau.
Ami é di kel ki ta fazi. Nta toka dianti, nta pega na brasu, nta puxa, nta mordi. Nta kansa mas nta fazi
Kela ka ker dizer kin ta orgulha del. Puffff, ta da trabadju pah.
As ves nta fika uma kansadu di apenas ser TRIYANA . Pamodi ser TRIYANA é un trabadju kansadu, sen folga e mal pagadu.
Nka sabi gosta ku kalma. Ka bu pidin kalma kretxeu.
Gosi ki dja bu sabi modi ki nha banda ta toka, toka un nota o da piska bu ngosta.
lunes, 6 de agosto de 2012
PENSAMENTUS : PESIMISTA O REALISTA?
...Romeu ta trai julieta ku un puts qualquer, el ta pegadu i dipos fika ta rasta na txon ta buska pel perduadu. Problema é ki Julieta ka é Amelia, mas sin un mudjer di verdadi.
Ku apenas ( da piska bu ngosta ) pa Ro
Ka mesti manda e-mail, mutu menus rekadus na facebook, Romeu babaka.
Julieta bai konxi sabi, sen wi-fi ou 3G. Ultimu mensajen ki Julieta manda foi pa se prima Kali : "Rikardon ten un primu ki sta li, para di perdi tempu ku rapas moda bu namoradu"
Good girl gone bad girl.
PENSAMENTUS : SEN PALAVRAS
Skrebi ta adianta kel sodadi skizitu, ki kata bai se kaminhu, Sodadi ta fika ta martela na nha kabesa, ta dan un angustia na petu, nta ri ta imagina ma si bu staba li bu ta flan me midjor mbai na mediku.
Mas bu kasta li, i papel bran
Apenas ezisti abo, na otu ladu di osianu, ta fazi senas (mil senas)...Ta dexan li, muda, literalmenti sen palavras, sen spasu, sen testu.
viernes, 3 de agosto de 2012
PENSAMENTUS : TEORIA I PRATIKA
- Nka é un esperta na Amor, mas djan leba (i da) txeu patada na bunda nes vida, Patada na bunda é un di kes kuzas mas komun ki ten. Ken ki nunka lebal?
Homi o Mudjer i independenti di idadi, lembra ki nada kata kontisi atoa, i tudu ten se tempu sertu pa kontisi, é klaru ki horas ki nu sta maguadu ku alguen kata adianta pa amigus dau konsedju o tenta djuda, nada kata funsiona.
Kela ta dipendi so di nos mesmu labanta kabesa i supera, sima un kantor Caio Fernando Abreu ta fla "Tô me afastando de tudo que me atrasa, me engana, me segura e me retém. Tô me aproximando de tudo que me faz completo, me faz feliz e que me quer bem” keli é un bon konsedju pa sigui.
Akredita mas na bo i bu potensial, trasa objetivus i trabadja kada aria dividi di manera spesial. Da valor a bu trabadju i dedika a ken ta amau di verdadi ( Dénis Xavier ), da valor a bu familia i onra bus kompromisus.
Enfin, fazi ki vida bali pena, i ka bu vivi ku pensamentu na un mundu di fantazia ki kata ser realidadi.
Abri odju pa otus alguen, pamodi bu podi ser alvu di un kurason apaixonadu sen sabi i di alguen ki menus bu ta imagina.
( Teoria é bunitu di skrebi, mas pol na pratika ki sta komplikadu, hehehehehe)
lunes, 30 de julio de 2012
PENSAMENTUS : ENTRI MI I PALAVRAS
Katen otu manera. Palavras ta dominan, ta dizenha kapitulus, ta mostran ken kin é ( i ken ki na verd ade nkria ser). Horas kin ta skrebi tudu ta bira rialidadi, é nha mundu imajinariu, lugar ki dives en quandu nta atxa algun trasu dimeu.
Na palavras nta kontra ku Triyana, é na momentu kin ta xinti mas livri, mas kompleta, kin ta diskubri nhas diferentis fazis i frazis..
Na verbus, nta atxa nhas partis di duvidas,lokuras i retisensias… I mesmu ki ta asustan,nsta la : skrita, prontu pan le nha kabesa, torna le i edita.
É verdade, skrebi pa mi é nha maior/midjor ezersisiu, pa prendi, humildadi i aseita. É nha midjor/maior terapia gratuitu, i nha midjor psikologa é filosofia di literatura.
Por issu ki horas ki letras parsi…Bom, nta dexa pes leban. Undi kin ta bai? Nka sabi, mas kata importa, di mó pegadu ku palavras, nta spera man ta konsigui di algun forma atxa resposta pa nhas eternus pergunta ou talves diskubri mas un kuzinha di mi.
(Palavras i Triyana nta diklara nhos, Maridu ku Mudjer)
kmr_Latn kea_Latn spa_Latn kea_Latn grn_Latn pap_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn grn_Latn glg_Latn kea_Latn kea_Latn kea_Latn kea_Latn eng_Latn kea_Latn kea_Latn kea_Latn kea_Latn grn_Latn vec_Latn kea_Latn kea_Latn por_Latn kea_Latn kea_Latn kea_Latn kea_Latn grn_Latn kea_Latn kea_Latn kea_Latn kea_Latn kea_Latn kea_Latn kea_Latn